آمریکادا خالقین یوزده ۶۹و اولکه‌نین گله‌جیین‌دن قایغیلیدیر.
آمریکا پسیکولوژی درنگینین آگوست آییندا آمریکاداکی ۵۰ ایالت‌ده ائتدیگی "آمریکادا استرس" سورغوسونا قاتیلان ۳ مین ۴۵۸ یئتیشکینین یوزده ۶۹و، اؤلکه‌نین گئدیشینین اؤزلرین‌ده بؤیوک استر‌سه سبب اولدوغونو بیلدیردی.
اؤتن ایل ائدیلن عینی سورغودا بو شکیل‌ده حس ائد‌نلرین نیسبتینین یوزده ۶۳ اولاراق معین اولوندوغونا دقت چکیلدی.
یئتکیلیلر، بو ایلکی راپورون، سون هفته‌لرده دموکرات پارتینین ایر‌لی گلنلری و سی‌ان‌ان قورولوشونا گؤندریلن بومبالی پاکتلرین، آمریکا پرزیدنتی دونالد ترامپین گونئی آمریکادا داوام ائد‌ن "کؤچمن کروانی" یوروشونون میلی گوونلیگه تهدید اولدوغونا قارشی چیخیشلارینین و ان سون اولاراق دا پیتسبرگ‌داکی سیناقوقا ائدیلن، ۱۱ نفرین اؤلومو ایله نتیجه‌لنه‌ن سلاح‌لی سالدیرینین آردین‌دان گلدیگینه ایشاره ائدیلدی.
آمریکا پسیکولوژی درنگینین باشقانی آرتور ج. ائوانس، اؤلکه‌نین وضعیتی حاقین‌داکی قایغیلارین آرتیق سیاسی ترجیحلرین اؤته‌سینه گئچدیگینی وورغولایاراق،
"اورتام چوخ زهرلی. دموکراتلارین جمهوریتچیلرین و باغیمسیزلارین چوخو بونو بئله گؤرور. اینسانلار، مؤوجود سیاسی موحیطین دوزلدیگینه اینانمیرلار، حتی داها دا پیسلشدیگینی دوشونور" دئیه دانیشدی.
ایشتیراک‌چیلارا، ترامپ حاقین‌دا اؤزل بیر سوال وئریلمه‌دیگینی قید ائد‌ن ائوانس، بونا باخمایاراق، اؤن‌گؤرولمزلیگین قایغیلاری داها دا بؤیوتدویونو وورغولادی،
"نه ائدجیی بللی اولمایان، بللی درجه‌ده غیر معین‌لیک و استرس یارادان بیر لیدئریمیز وار" دئدی.
سورغودا، ۱۸-۲۱ یاش قروپون‌دا ایشتیراک‌چیلارین یوزده ۷۵ینین سلاح‌لی توپلو زوراکی‌لیق حادثه‌لری کیمی سون ایللرده اؤلکه‌‌ده تپکی دوغوران سالدیریلارا معروض قالماق‌دان قایغیلی اولدوقلاری قید اولوندو.
دیگر طرف‌دن، گنج آمریکا وطنداشلارینین، عمومیتله میلی سویه‌ده‌کی سیاسی ایقلیم‌دن راحاتسیز اولدوقلاری، بو سبب ایله ۶ نوامبردا گئچیریله‌جک آرا سئچیملرده ۱۸-۲۱ یاش قروپونون سئچیملره ایشتیراک نیسبتینین دوشوک اولماسینین گؤزلنیلدیگی ایفاده ائدیلدی.
